Toppserien 2006

Toppserien 2006 var den 20. sesongen i den øverste divisjonen i fotball for kvinner, og den 7. Toppseriesesongen. Det var ti deltakende lag i serien for siste gang i Toppserien (per 2009), da Toppserien ble utvidet med 12 lag fra og med sesongen 2007. Som resultat av dette rykket ikke noen lag ned direkte, men de to dårligste lagene i Toppserien måtte spille kvalifisering mot nummer 3 og 4 i første divisjon. 

De deltakende lagene var: 

 Amazon Grimstad 
 Arna-Bjørnar
 Fløya 
 Klepp 
 Kolbotn
 Liungen 
 Røa 
 Sandviken 
 Team Strømmen
 Trondheims-Ørn 

De to lagene som rykket opp til Toppserien i 2006 var Arna-Bjørnar og Amazon Grimstad. Førstnevnte hadde vært i Toppserien fra 1997 til 2004, mens Amazon Grimstad debuterte i Toppseriesammenheng. Regjerende mester var Kolbotn.

Forhåndstips
VG rangerte toppserielagene med begrunnelse slik:VG tipper toppserien VG 6. mai 2006, hentet 22. januar 2011
 Plass  Lag  Omtale 1. Kolbotn Stjernespekket. Flere av dem viktige profiler på landslaget: Ane Stangeland, Ingvild Stensland, Isabell Herlovsen. Med Gulbrandsen muligens det sterkeste laget som noensinne har vært i Toppserien. Blir uten Solveig Gulbrandsen halve sesongen (gravid). Likevel god dekning i alle ledd på banen. Sterk midtstopperduo. Ane Stangeland en enorm tilvekst.
VGs dom: Gull i fjor. Vi er litt usikker på hvordan laget klarer seg uten dirigent Gulbrandsen. Men stallen er så komplett. Vi tror ingen andre lag makter å ta gullet fra Kolbotn i år. 2.  Røa  Har hentet inn to klassespillere i Guro og Marie Knutsen. Begge med solid landslagserfaring. Talentet Lene Mykjåland forsterker. Kaptein Kristine Rand Edner endelig tilbake etter skade. Mistet kun en sentral spiller (Kaja Rud Solem - trappet ned). Sterke offensive spillere i laget. Bakover også.
VGs dom: Skuffende 6 plass i fjor. I år vil Røa være et langt farligere lag. Vil vinne de fleste kampene, men vi tror det blir for vanskelig å ta gull. 3.  Trondheims-Ørn Gøril Kringen med enorm erfaring som spiller, nå som trener. Mistet mange av de gamle stjernene. Har fortsatt profilene med. Unni Lehn, Marianne Paulsen. Ingrid Hjelmeseth, Gunhild Følstad og nykommer Gunilla Forseth sterke. God rutine i forsvarsrekka.
VGs dom: Datt utenfor pallen i fjor. Det har ikke skjedd siden 1992. Det blir jevn kamp om sølvet, men vi tror Røa blir hakket hvassere. 4.  Team Strømmen  Etter at laget havnet på sølvplass i fjor, har trener Janne Jansson kjørt mye på kondis. Bredere stall enn noen gang med spennende typer. Hege Riise gir seg aldri. Goalgetter Elene Moseby tilbake etter fødsel. Men nylig måtte en annen spiss ut: Therese Lükner (korsbåndskade).
VGs dom: De dobbelte sølvjentene fra i fjor (cup og serie). At en viktig spiss forsvinner ut av laget like før seriestart, og ikke kan erstattes, er ergerlig. Team Strømmen vil kjempe om medalje, men taper den. 5.  Arna-Bjørnar  Madeleine Giske en spennende spillertype. Elise Thorsnes et målfarlig talent. Anne Bugge Paulsen med enorm erfaring på midten. Kombinasjonen ung gammel vil fungere godt. Har bare mistet to fra i fjor og fått inn mange forstrekninger.
VGs dom: Nyopprykket, ung og fremadstormende. Har flere som har erfaring fra yngre landslag. Sjelden at lag som rykker opp, kommer så høyt på tabellen. A / B vet hva de går til. Stallen er sterk. Laget vil skape problemer for flere. 6.  Amazon Grimstad  Syv nye forsterkninger, disse med gode kvaliteter. Veteranen Tone Gunn Frustøl legger aldri opp. Kristina Kiss og evigunge Margunn Haugenes er viktige brikker. Jan Aksel Opahl [sic] Odden har gode resultater som trener. Laget vært plaget med skader før sesongen.
VGs dom: Nyopprykket og spennende lag fra Grimstad. Amazon vil overraske på grunn av sitt spillermateriale. 7.  Fløya  Må klare seg uten fjorårets toppscorer Tone Heimlund i starten (kyssesyke). Mange sentrale i forsvaret borte. Ny keeperduo. Har tynn stall. Unge talenter banker likevel på døren. Anneli Giske, Stine Frantzen og Kristy Moore må ta ansvar.
VGs dom: 3.-plass i fjor. Det blir for vanskelig å komme i toppen med den spillerstallen. Må regne med at de raser ned på tabellen. 8.  Sandviken  Flere av de viktige i stammen i laget er gått til rivalen Arna-Bjørnar. Trener Arne Møller skryter av at laget skal trene mest. Men har kun spillere som er født på 80-tallet. Mangler rutine.
VGs dom: Når flere viktige spillere forsvinner merkes det. Utfordringene blir store, men vi tror laget overlever livet i toppserien. 9.  Klepp Ane Stangeland til Kolbotn. Dagny Mellgren og Anne Tønnesen la opp. Har mistet tre av de mest toneangivende spillerne i norsk damefotball de siste årene. Laget står ribbet tilbake med en del unge jenter som trenger tid på å etablere seg.
VGs dom: Fikk 7.-plass i fjor, men lider samme skjebne som Sandviken. Hos Klepp er halve stallen borte, og kun tre av de viktigste spillerne er igjen. Det holder ikke i toppserien.10.  Liungen  Fikk plassen etter at Asker mistet lisensen og ble degradert til 1. divisjon. Eks.-spiller i Asker Kjersti Thun er trener, og har litt av en utfordring. Har mistet flere sentrale spillere.
VGs dom: Laget for ustabilt. Det blir for tøft å overleve siden de ikke har fått forsterket siden de rykket ned fra toppserien i fjor[sic] med syv poeng og 57 minusmål. 

Ettersom den eneste feilen lå i at Røa og Trondheims-Ørn byttet plass, må dette regnes blant de mest presise tippingene noensinne.

Tabell

Kolbotn vant Toppserien for tredje gang. Det skilte bare tre poeng på de tre beste lagene, noe som gjorde denne sesongen til den jevneste i toppen noensinne. Før siste runde ledet Trondheims-Ørn med tre poeng på Kolbotn og Røa. Kolbotn slo Trondheims-Ørn i siste runde, og vant dermed på målforskjell.Kolbotn seriemester på målforskjell VG.no Røa kunne ha vunnet serien om de vant med 10 mål mot Team Strømmen, men laget tapte i stedet med tre mål.

Av de tre medaljørene fra Toppserien 2005, var bare Kolbotn fortsatt medaljør. Team Strømmen endte poenget bak Røa (og poenget bak sin egen poengsum i 2005) på fjerdeplass, og bronsemedaljør fra 2005, Fløya, dalte ned fire plasser. Fallet på fire plasser utgjorde det største fallet i forhold til fjorårsprestasjonene. Klepp dalte også fire plasser, og hadde rykket ned for første gang siden oppstarten i 1987 om det ikke var slik at ligaen ble utvidet. I stedet ble det kvalifisering på Klepp.Klepp må ut i kvalifisering 100% Fotball Det største bykset utgjorde Røa med tre plasser. Arna-Bjørnar endte på 5.-plass etter opprykk, og Amazon Grimstad ble med sin sjetteplass beste debutant siden Bjørnar debuterte med samme plassering (men 3 poeng mer) i 1997.

Kvalifisering
4. november: Grand Bodø – Liungen   1-0
5. november: Manglerud/Star – Klepp   0-1
8. november: Liungen – Grand Bodø     0-1
18. november: Klepp – Manglerud/Star   4-0
Klepp beholdt plassen i Toppserien, og Grand Bodø rykket opp for fjerde gang, en tangering av Fløyas rekord (imidlertid har Grand Bodø to nedrykk mer enn Fløya).I 2009 tangerte også Sandviken rekorden på fire opprykk. Etter nedrykket samme år har de like mange nedrykk som Grand Bodø.

Toppscorerliste
19 mål:
  Elise Thorsnes, Arna-Bjørnar 
  Tonje Hansen, Kolbotn

16 mål: 
  Elene Moseby, Team Strømmen

14 mål:
  Una Nwajei, Amazon Grimstad
  Kristine Edner, Røa 

12 mål:
  Kristin Lie, Trondheims-Ørn

11 mål: 
  Trine Rønning, Kolbotn
  Guro Knutsen, Røa
  Solfrid Andersen, Trondheims-Ørn

10 mål:
  Trude Amundsen, Sandviken

9 mål: 
  Madeleine Giske, Arna-Bjørnar 
  Ingrid Camilla F. Sæthre, Arna-Bjørnar 
  Kristin Blystad Bjerke, Kolbotn
  Linda Stadsøy, Røa 
  Lene Mykjåland, Røa

7 mål:
  Anne Bugge-Paulsen, Arna-Bjørnar 
  Ane Stangeland, Kolbotn
  Christiane M. Christensen, Røa 

6 mål:
  Margunn Haugenes, Amazon Grimstad 
  Stine Andreassen, Arna-Bjørnar
  Kristy Moore, Fløya
  Marit Fiane Christensen, Røa 

5 mål:
  Anette Bjelland, Amazon Grimstad
  Miriam Mumtaz, Liungen
  Hilke Nygård Larsen, Sandviken 
  Linn Nyrønning, Trondheims-Ørn

4 mål:
  Stine Sannæss, Amazon Grimstad
  Karianne Heggem, Amazon Grimstad 
  Maren Mjelde, Arna-Bjørnar 
  June Tårnes, Fløya 
  Gry Tofte Ims, Klepp
  Isabell Herlovsen, Kolbotn
  Ingvild Isaksen, Kolbotn
  Marie Knutsen, Røa 
  Ida Elise Enget, Team Strømmen
  Lene Storløkken, Team Strømmen
  Gunilla Forseth, Trondheims-Ørn 
  Trine Nordgård, Trondheims-Ørn 

3 mål:
  Randi Skår, Arna-Bjørnar 
  Stine Frantzen, Fløya 
  Tone Heimlund, Fløya 
  Hege Hansen, Klepp 
  Marie Bakke, Klepp 
  Kristine Lindblom, Kolbotn
  Ingrid Wang Andersen, Kolbotn
  Solveig Gulbrandsen, Kolbotn
  Siri Nordby, Røa
  Aimee Edris, Sandviken
  Monica Knudsen, Team Strømmen 
  Hege Riise, Team Strømmen  
  Juliane Olstad, Team Strømmen 
  Unni Lehn, Trondheims-Ørn

Noter

 Kilder 
 Stein Langørgens hjemmeside
 Eksterne lenker 
 Oversikt over alle serierundene
 Tabell
 Toppscorere

Kategori:Toppserien
Kategori:Fotball i Norge i 2006